Ehdotus neuvoston päätökseksi assosiaationeuvostossa vahvistettavasta yhteisön kannasta Unkarin osallistumiseen energiatehokkuutta edistävään yhteisön monivuotiseen - SAVE II -ohjelmaan /* KOM/98/0811 lopull. - CNS 99/0002 */



Virallinen lehti nro C 044 , 18/02/1999 s. 0012



Ehdotus neuvoston päätökseksi assosiaationeuvostossa vahvistettavasta yhteisön kannasta Unkarin osallistumiseen energiatehokkuutta edistävään yhteisön monivuotiseen SAVE II -ohjelmaan (1999/C 44/12) KOM(1998) 811 lopull. - 1999/0002(CNS) (Komission esittämä 12 päivänä tammikuuta 1999) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 r artiklan ja 130 s artiklan 1 kohdan yhdessä 228 artiklan 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon sekä katsoo, että Euroopan yhteisöjen ja niiden jäsenvaltioiden sekä Unkarin assosiaatiosta tehdyn Eurooppa-sopimuksen lisäpöytäkirja tehtiin neuvoston ja komission päätöksellä 4 päivänä joulukuuta 1995, lisäpöytäkirjan 1 artiklan mukaisesti Unkari voi osallistua yhteisön puiteohjelmiin, erityisohjelmiin, hankkeisiin tai muihin toimiin muun muassa energia-alalla, ja 2 artiklan mukaisesti assosiaationeuvosto päättää ehdoista, jotka koskevat Unkarin osallistumista 1 artiklassa tarkoitettuun toimintaan, ja energiatehokkuuta yhteisössä edistävän monivuotisen ohjelman perustamisesta 16 päivänä joulukuuta 1996 tehdyssä neuvoston päätöksessä 96/737/EY (1) ja erityisesti sen 10 artiklassa säädetään, että Keski-Euroopan assosioituneet maat voivat osallistua tähän ohjelmaan niillä ehdoilla, jotka assosiaatiosopimuksissa asetetaan yhteisön ohjelmiin osallistumiselle, ON PÄÄTTÄNYT SEURAAVAA: Euroopan yhteisöjen ja niiden jäsenvaltioiden sekä Unkarin Eurooppa-sopimuksella perustetussa assosiaationeuvostossa vahvistettava yhteisön kanta Unkarin osallistumisesta energiatehokkuutta edistävään yhteisön SAVE II ohjelmaan on liitteenä olevan assosiaationeuvoston päätösluonnoksen mukainen. (1) EYVL L 335, 24.12.1996, s. 50. Euroopan yhteisöjen ja niiden jäsenvaltioiden sekä Unkarin assosiaationeuvoston päätös N:o . . ./98 ehdoista Unkarin osallistumiseksi yhteisön energiatehokkuutta koskevaan SAVE II ohjelmaan ASSOSIAATIONEUVOSTO, joka ottaa huomioon Euroopan yhteisöjen ja niiden jäsenvaltioiden sekä Unkarin välisen Eurooppa-sopimuksen (1), ottaa huomioon Euroopan yhteisöjen ja niiden jäsenvaltioiden sekä Unkarin assosiaatiosta tehdyn Eurooppa-sopimuksen lisäpöytäkirjan, joka koskee Unkarin osallistumista yhteisön ohjelmiin, ja erityisesti sen 1 ja 2 artiklan (2), sekä katsoo, että mainitun lisäpöytäkirjan 1 artiklan mukaisesti Unkari voi osallistua yhteisön puiteohjelmiin, erityisohjelmiin, hankkeisiin ja muihin toimiin muun muassa energia-alalla, ja mainitun lisäpöytäkirjan 2 artiklan mukaisesti assosiaationeuvosto päättää niistä ehdoista, joilla Unkari osallistuu 1 artiklassa tarkoitettuun toimintaan, ON PÄÄTTÄNYT SEURAAVAA: 1 artikla Unkari osallistuu Euroopan yhteisön SAVE II ohjelmaan ehdoilla, joista säädetään tämän päätöksen erottamattoman osan muodostavissa liitteissä I ja II. 2 artikla Tätä päätöstä sovelletaan SAVE II ohjelman koko keston ajan. 3 artikla Tämä päätös tulee voimaan sen tekemistä seuraavan kuukauden ensimmäisenä päivänä. (1) EYVL L 347, 31.12.1993. (2) EYVL L 317, 30.12.1995. LIITE I Ehdot, joilla Unkari osallistuu yhteisön monivuotiseen energiatehokkuutta koskevaan SAVE II -ohjelmaan 1. Unkari osallistuu, ellei tässä päätöksessä toisin säädetä, kaikkiin yhteisön monivuotiseen energiatehokkuutta koskevaan ohjelmaan SAVE II, jäljempänä "SAVE II -ohjelma", sisältyviin toimiin niiden tavoitteiden, perusteiden, menettelytapojen ja määräaikojen mukaisesti, joista säädetään neuvoston päätöksessä 96/737/EY, jolla luodaan viisivuotinen ohjelma toimenpiteiden ja toiminnan kustannustehokasta valmistelua ja täytäntöönpanoa varten energiatehokkuuden edistämiseksi yhteisössä. 2. Osallistumisedellytykset täyttäviin unkarilaisiin laitoksiin, järjestöihin ja henkilöihin sovelletaan hakemusten jättämisen, arvioinnin ja valinnan osalta samoja ehtoja kuin osallistumisedellytykset täyttäviin yhteisön laitoksiin, järjestöihin ja henkilöihin niissä rajoissa, jotka johtuvat Unkarin rahoitusosuudesta, josta on vähennetty hallinnolliset kustannukset liitteen II mukaisesti. 3. SAVE II -ohjelman yhteisöllisen ulottuvuuden varmistamiseksi Unkarin ehdottamiin monikansallisiin hankkeisiin ja toimiin on otettava mukaan vähimmäismäärä kumppaneita yhteisön jäsenvaltioista. Tästä vähimmäismäärästä päätetään SAVE II -ohjelman täytäntöönpanon yhteydessä ottaen huomioon toimien luonne, yksittäisen hankkeen osanottajien määrä ja toimintaan osallistuvien maiden määrä. 4. Unkari ryhtyy kaikkiin tarvittaviin toimenpiteisiin huolehtiakseen SAVE II -ohjelmaan osallistumisen kansallisesta yhteensovittamisesta ja järjestämisestä. 5. Unkari maksaa vuosittain Euroopan yhteisöjen yleiseen talousarvioon osuuden, jonka tarkoituksena on kattaa sen osallistumisesta SAVE II -ohjelmaan aiheutuvat kustannukset (katso liite II). Assosiaatiokomitealla on oikeus tarvittaessa muuttaa tätä rahoitusosuutta. 6. Yhteisön jäsenvaltiot ja Unkari tekevät voimassa olevien säännösten puitteissa kaikkensa helpottaakseen tämän päätöksen soveltamisalaan kuuluvaan toimintaan osallistuvien henkilöiden vapaata liikkuvuutta ja oleskelua Unkarissa ja yhteisön jäsenvaltioissa. 7. Unkari ja Euroopan yhteisöjen komissio valvovat kumppanuuden mukaisesti jatkuvasti Unkarin osallistumista ohjelmaan, sanotun kuitenkaan rajoittamatta komission ja Euroopan yhteisöjen tilintarkastustuomioistuimen velvollisuuksia valvoa ja arvioida SAVE II -ohjelmaa ohjelmasta tehdyn neuvoston päätöksen 5 artiklan nojalla. Unkari toimittaa komissiolle tarvittavat kertomukset ja osallistuu muihin yhteisön tässä yhteydessä päättämiin erityistoimiin. 8. Unkari kutsutaan kaikkia tämän päätöksen täytäntöönpanoa koskevia kysymyksiä käsitteleviin yhteensovittamiskokokuksiin ennen SAVE-komitean säännöllisiä kokouksia, sanotun kuitenkaan rajoittamatta SAVE II -ohjelmaa koskevan päätöksen 4 ja 5 artiklassa tarkoitettujen menettelyjen noudattamista. Komissio ilmoittaa Unkarille näiden säännöllisesti pidettävien kokousten tulokset. 9. SAVE II -ohjelmaa koskevissa hakumenettelyissä, sopimuksissa, kertomuksissa ja muissa hallinnollisissa järjestelyissä käytetään jotakin yhteisön virallisista kielistä. LIITE II Unkarin rahoitusosuus SAVE II -ohjelmasta 1. Unkarin rahoitusosuus kattaa: - ohjelmasta unkarilaisille osallistujille suoritettavat avustukset tai muun rahoitustuen, - Euroopan yhteisöjen komissiolle Unkarin ohjelmaan osallistumisesta aiheutuvat hallinnolliset lisäkustannukset. 2. Ohjelmasta unkarilaisille edunsaajille maksettujen avustusten tai muun rahoitustuen yhteismäärä ei minkään varainhoitovuoden aikana saa ylittää Unkarin rahoitusosuutta, josta on vähennetty hallinnolliset lisäkustannukset. Jos Unkarin Euroopan yhteisöjen yleiseen talousarvioon maksama rahoitusosuus hallinnollisten lisäkustannusten vähentämisen jälkeen on suurempi kuin unkarilaisten edunsaajien ohjelmasta saamien avustusten ja muun rahoitustuen yhteismäärä, komissio siirtää ylijäämän seuraavaan talousarvioon ja vähentää vastaavan määrän Unkarin seuraavan vuoden rahoitusosuudesta. Jos tällaista ylijäämää on jäljellä ohjelman päättyessä, sitä vastaava määrä palautetaan Unkarille. 3. Unkarin vuotuinen rahoitusosuus on 309 025 EUR:a vuodesta 1999 lähtien. Tästä määrästä 21 024 EUR:a käytetään kattamaan hallinnolliset lisäkustannukset, jotka aiheutuvat komissiolle Unkarin ohjelmaan osallistumisesta. 4. Euroopan yhteisöjen yleiseen talousarvioon sovellettavaa varainhoitoasetusta sovelletaan myös Unkarin rahoitusosuuden hallinnointiin. Tämän päätöksen tultua voimaan ja kunkin vuoden alussa komissio lähettää Unkarille pyynnön, jossa Unkaria pyydetään maksamaan sille tämän päätöksen mukaisesti kuuluvaa rahoitusosuutta vastaavat varat. Rahoitusosuus ilmoitetaan euroina ja maksetaan komission euromääräiselle pankkitilille. Unkari maksaa tämän päätöksen mukaisen osuutensa vuotuisista kustannuksista maksupyynnön mukaisesti ja viimeistään kolmen kuukauden kuluttua pyynnön lähettämisestä. Jos osuuden maksu viivästyy, Unkari maksaa viivästyskorkoa maksamattomasta määrästä eräpäivästä lähtien. Viivästyskorko on sama kuin Euroopan raha-asiain yhteistyörahaston (ERYR) eräpäivän kuukautena euromääräisiin toimiinsa soveltama korko (1) korotettuna 1,5 prosenttiyksiköllä. 5. Unkari maksaa edellä 3 kohdassa tarkoitetut hallinnolliset lisäkustannukset (21 024 EUR:a) kansallisesta talousarviostaan. 6. Unkari maksaa jäljellä olevista osallistumiskustannuksistaan 144 000 EUR:a kansallisesta talousarviostaan. Jollei tavanomaisista Phare-ohjelmointimenettelyistä muuta johdu, 144 000 EUR:a maksetaan Unkarin vuotuisista Phare-määrärahoista. (1) Korko julkaistaan kuukausittain Euroopan yhteisöjen virallisessa lehdessä Sarja C.